Tässä Jerusalem uutiset ja Pekka Sartola, oikein hyvää lauantai-iltaa.
Uutisaiheitamme tänään;
Viime viikolla käynnistyneessä YK:n vuotuisessa yleiskokouksessa -
käytettiin jälleen erittäin voimakkaita puheenvuoroja, -
ja kuultiin vuoron perään sekä faktaa että totuuden uusia määritelmiä.
Palestiinalaishallinto esiintyi hyökkäävästi Israelia kohtaan, -
vaikka pääministeri Jair Lapid oli ilmaissut avoimesti -
Israelin kannattavan kahden valtion ratkaisua.
Samalla Lapid oli kuitenkin edellyttänyt mahdollisen palestiinalaisvaltion -
pysyvän rauhanomaisena, eikä Israel tule sallimaan siitä muodostuvan -
Gazan kaltaista terrorismin tukikohtaa.
Mahmoud Abbas vaati samalla YK:ta tunnustamaan Palestiinan valtion -
vuoden 1967 sotaa edeltäville rajoille, -
mukaan lukien Itä-Jerusalemin sen pääkaupungiksi.
Vauhtiin kerran päästyään Abbas meni vieläkin pidemmälle -
vaatien YK:ta edellyttämään Israelin vetäytymistä -
vuoden 1947 päätöslauselmassa 181 suositelluille rajoille,-
jonka silloiset juutalaisjärjestöt olivat tuolloin hyväksyneet.
Hän tosin unohti mainita, että tätä suositusta eivät arabivaltiot -
eivätkä myöskään palestiinalaiset kuitenkaan hyväksyneet.
Vaikka Jair Lapid esitti kahden valtion mallia, -
ei se Abbasin mukaan vastaa Israelin kansan rauhantahtoisuutta.
Niinpä, hänen mukaansa palestiina- laisilla ei ole enää rauhankumppania.
Israelilla ei sellaista ole ollut milloinkaan palestiinalaisten taholta.
Israelin poliitikot eri puolilta poliittista kirjoa torjuivat -
pääministeri Jair Lapidin YK:n yleis- kokouksessa pitämän puheen.
Oikeistopoliitikot ilmaisivat tyrmistyneensä -
hänen avoimesta tuestaan kahden valtion ratkaisulle -
ja myös vasemmistoa edustavat poliitikot epäilivät hekin -
Lapidin toimien vilpittömyyttä.
Ministeri Ayelet Shakedin mukaan Lapid puhuu vain omasta puolestaan,
kun hän tukee Palestiinan valtiota.
"Tämä on vain merkityksetön vaali- temppu. Emme tule koskaan sallimaan
palestiinalaisten terrorivaltion luomista Israelin sydämeen.
Sellainen valtio olisi ääriliikkeiden pesäke, terrorin laukaisualusta -
ja alueellisen epävakauden lähde", totesi Shaked
Oppositiojohtaja ja entinen pääministeri Benjamin Netanjahu -
totesi puolestaan Lapidin puheen olevan täynnä heikkouden ilmaisuja, -
tappion myöntämistä jo ennen minkäänlaisia neuvotteluja ja -
kumartamista terrorismin päätukijalle.
Netanjahu mainitsi edelleen, että kun hänen johtamansa oikeistohallitus
poisti Palestiinan valtion kysymyksen maailman asialistalta, -
saimme neljähistoriallista rauhansopimusta arabimaiden kanssa,
jotka ohittivat Palestiinan veto-oikeuden.
Nyt Lapid tuo palestiinalaiset takaisin maailmannäyttämön eturiviin -
tarjoten heille omaa terroristivaltiota.
Juudean ja Samarian alueiden siirtokuntaryhmät -
ilmoittivat hyvin suoraan, että Israelin kansaa ei karkoteta -
Juudeasta ja Samariasta.
Esitys, jonka väliaikainen pääministeriä antoi terrorismille, -
saisi meidät tuhon omiksi.
Kuten jo vaalipuheissaan oli ilmoittanut, -
Britannian uusi pääministeri Liz Truss kertoi viikko sitten -
Israelin pääministerille, että hänen hallituksensa tutkii mahdollisuutta -
siirtää suurlähetystönsä Tel Avivista Jerusalemiin.
Palestiinalaiset ovat varoittaneet brittejä tästä toimenpiteestä, -
sanoen sitä uudeksi Balfourin julistukseksi ja -
että se todistaa Britannian puolueellisuuden Israelin hyväksi.
Eräs palestiinalaishallinnon virkamies sanoi, -
että Palestiinan johto ei ole saanut vielä virallista lausuntoa -
Britannian hallitukselta suurlähetystön siirtämisestä.
Virkamies varoitti, että tällaisilla vaarallisilla liikkeillä olisi -
kielteinen vaikutus Israelin ja Palestiinan konfliktiin.
"Jos Britannia haluaa toimia alueella, sen on vältettävä tekemästä päätöksiä,
jotka vain aiheuttavat vahinkoa ja lisäävät jännitteitä", -
virkamies sanoi Jerusalem Post-lehdelle.
"Britannia ei ole Amerikka, -
ja sillä on historiallisia velvoitteita Palestiinan kansaa kohtaan.
Palestiinan kansan katastrofit perustuivat Balfourin julistukseen.
Sen sijaan, että lähetystö siirrettäisiin Jerusalemiin, -
Britannian hallituksen pitäisi tunnustaa suvereeni Palestiinan valtio -
yksinkertaisena askeleena korjata historiallinen virhe", -
totesi Fatah-terrorijärjestön puhemies.
Vain kuukausi aikaa Israelin parlamenttivaaleihin -
ja kannatusmittaukset osoittavat uskonnollisen oikeiston olevan -
vahvoilla muodostamaan hallituksen, -
tosin vain muutaman äänen niukan enemmistön turvin.
Entisen pääministeri Netanjahun muodostama blokki saisi -
kaikkien mittausten mukaan vaalivoiton, -
vieläpä sekin huomioon ottaen, että mittaukset oli tehty -
ennen nykyisen pääministeri Jair Lapidin YK:ssa pitämää puhetta.
Likud olisi edelleen suurin puolue ja sitä kannattavat uskonnolliset ryhmät -
ja muu oikeisto voisivat saada 1-3 paikan enemmistön parlamenttiin.
Se tarkoittaisi sitä, että Netanjahusta tulisi jälleen pääministeri.
Nykyisen pääministeri Jair Lapidin Jesh Atid puolue -
säilyisi toiseksi suurimpana ryhmänä, -
mutta ei pystyisi minkään mittauksen mukaan muodostamaan hallitusta -
ilman arabipuolueita.
Tulevat viikot osoittavat miten Jair Lapidin YK puheet -
vaikuttavat kannatusmittauksiin. Poliittisten arvioitsijoiden mukaan, -
eivät ainakaan nosta Lapidin kannatusta.
Presidentti Putinin käskyttämä osittainen liikekannallepano -
on saanut kymmenien tuhansien asevelvollisikäisten -
joukkopaon maasta. Se koskee myös useita tuhansia Venäjän juutalaisia, -
jotka pyrkivät näin välttämään kutsunnat.
Viro ja muut Baltian maat sekä Puola ovat ottaneet jyrkän linjan -
kaikkiin Venäjältä tuleviin, ja ovat estäneet unionin alueelle pääsynsä, -
myös heiltä, joilla on sekä Venäjän että Israelin kaksoiskansalaisuus, -
ja jotka ovat matkustamassa Israeliin.
Myös Suomi asettaa tiukat rajoitukset Venäjältä tuleville ihmisille.
Nähtäväksi jää, miten Suomi suhtautuu vastaaviin tapauksiin, -
joilla on myös Israelin kansalaisuus sekä lentoliput matkustamista varten.
Estääkseen tällaisen maasta poistumisen, Venäjä on ilmoittanut -
harkitsevansa kaikkien rajojensa sulkemista täydellisesti.
Jordanian kuningas Abdullah toista on yleensä totuttu pitämään -
maltillisena ja järkevänä arabijohtajana, jolla on ollut -
suhteellisen toimivat suhteet sekä Israeliin että Yhdysvaltoihin.
Puheessaan YK:n yleiskokouksessa, parisen tuntia ennen, -
kuin hänen oli määrä tavata Israelin pääministeri Jair Lapid, -
kuningas Abdullah esitti mitä erikoisemman väitteen -
israelilaisten suhtautumisesta maan kristittyyn vähemmistöön ja -
erityisesti kristinuskon monument- teihin, joita maassa on tuhansittain.
Kuningas esitti totuudelle aivan uuden määritelmän -
väittäessään, että Jerusalemissa kristinusko on -
jatkuvien iskujen ja vainojen kohteena.
Samalla kuningas siirtyi vieläkin epätodellisiin ja tekopyhiin väittämiin,
todetessaan, että vain islamistit ovat ainoita oikeita -
kristittyjen pyhien paikkojen suojelijoita.
"Olemme sitoutuneet suojelemaan myös kristittyjen -
historiallista ja oikeudellista status quo`taan -
sekä heidän turvallisuuttaan ja tulevaisuuttaan", julisti kuningas.
"Muslimijohtajana haluan sanoa selvästi, että olemme sitoutuneet -
puolustamaan alueemme kristittyjen oikeuksia, arvokasta perintöä -
ja historiallista identiteettiä.
Missään se ei ole tärkeämpää kuin Jerusalemissa."
Puolueettomat historioitsijat ovat puolestaan todenneet ja todistaneet, -
että missään Israelin arabikaupungissa tai muslimien hallitsemassa kylässä, -
mitään toista etnistä ryhmää ei ole vainottu niin aktiivisesti -
kuin kristittyjä, ja tämä on tapahtunut islamistien, ei juutalaisten taholta.
Eipä juuri päivääkään, ettei jokin asia nouse esille -
Israelin ja myös arabimediassa -
Jerusalemiin suunnitellun Kolmannen Temppelin tiimoilta.
Nyt ovat vuorossa uhrialttariin ja uhraamiseen liitetyt -
uskonnolliset rituaalit, joihin liittyvät määräykset löytyvät -
4. Mooseksen kirjan luvun 19 alusta. (4.Ms.19:1-10)
Kyseessä on puhdistustoimenpiteisiin tarvittavan eläin, -
täysin virheetön, ruskeanpunainen hieho, -
eli sonninmullikka, jossa ei siis saa olla minkäänlaista virhettä -
eikä muunväristä karvaa, näin on Mooseksen laissa määrätty.
Tällaisia täysin kosher-puhtaita vasikkoja -
on syntynyt aina silloin tällöin, mutta lopulta niihin kaikkiin on ilmaantunut -
valkoinen, tai jonkin muun värinen karva ja ne on hylätty.
Eräs kristitty maanviljelijä Texasissa otti tehtäväkseen kasvattaa näitä -
uskonnollisesti arvostettuja hiehoja, jotka ovat välttämättömiä -
pappispalveluksen ja uhraamisen aloittamiseksi -
tulevassa Kolmannessa Temppelissä.
Viisi tällaista täydellisen punaista hiehoa lennätettiin Israeliin -
texasilaiselta karjatilalta runsas viikko sitten -
täydentämään Jerusalemin Temppeli-Instituutin valmisteluja -
Kolmannen temppelin rakentamista ja uhraamisen aloittamista varten.
Hiehot ovat kaikki alle vuoden ikäisiä ja jos ne pysyvät -
sataprosenttisen punaisina ja epäpuhtauksilta vältytään, -
niin runsaan vuoden kuluttua ne ovat käytettävissä -
pappien puhdistautumiseen juutalaisen lain edellyttämällä tavalla.
Palkitut naudat kuljetettiin välittömästi Haifaan, -
jossa ne ovat Israelin eläinlääkintä- viranomaisen määräysten mukaisesti
vähintään 7 päivän karanteenissa. Karanteenin jälkeen ne siirretään -
kahteen eri paikkaan Israelissa, joista toinen avataan lopulta yleisölle.
Hiehoja ruokitaan ja hoidetaan näissä paikoissa, kunnes ne voidaan -
teurastaa ja tuhkata mainittua papillista käytäntöä varten.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7